stanford-oval/wikipedia huggingface dataset:
การระบาดของโรคพิษสุนัขบ้าในประเทศไทย พ.ศ. 2561

เกิดการระบาดของโรคพิษสุนัขบ้าในประเทศไทยในปี 2561 จนถึงวันที่ 8 มีนาคม 2561 มีรายงานผู้ป่วยยืนยันแล้ว 345 คน โดยจังหวัดร้อยเอ็ดมากที่สุด 69 คน และจนถึงวันที่ 16 มีนาคม พบผู้เสียชีวิตแล้ว 5 คน
สำนักควบคุม ป้องกันและบำบัดโรคสัตว์ กรมปศุสัตว์รายงานว่าตรวจพบไวรัสโรคพิษสุนัขบ้าในสัตว์ 341 ตัว ใน 40 จังหวัดทั่วประเทศ เพิ่มขึ้นจากช่วงเดียวกันของปี 2560 ถึง 2 เท่า พบว่าสัตว์ที่คิดเชื้อร้อยละ 91.3 เป็นหมา และร้อยละ 2.03 เป็นแมว ในจำนวนนี้ร้อยละ 60.25 เป็นสัตว์มีเจ้าของ และร้อยละ 32.61 เป็นสัตว์จรจัด กรมปศุสัตว์กล่าวโทษว่าเจ้าของสัตว์เลี้ยงไม่นำสัตว์ไปฉีดวัคซีน ส่วนสื่อบางแห่งรายงานว่า ไม่มีวัคซีนให้พร้อม กรมปศุสัตว์คาดว่าจะฉีดวัคซีนหมาและแมว 10 ล้านตัวทั่วประเทศภายในเดือนกันยายน
บีบีซีไทยรายงานว่า องค์กรปกครองส่วนท้องถิ่นหลายพื้นที่หยุดฉีดวัคซีนให้กับสัตว์ในช่วง 1–2 ปีที่ผ่านมา เนื่องจากถูกสำนักงานการตรวจเงินแผ่นดิน (สตง.) ทักท้วงว่า อปท. ไม่มีภารกิจจัดหาวัคซีนป้องกันโรคพิษสุนัขบ้าให้กับประชาชน ประชาไท และ Hfocus รายงานว่า นายกเทศมนตรีนครรังสิตกล่าวว่า ที่ผ่านมาพื้นที่ของเขาได้รับผลกระทบจากการท้วงติงจาก สตง. ค่อนข้างมาก และอาจเป็นเหตุที่ทำให้สถานการณ์ดูรุนแรงขึ้นในหลายพื้นที่ อย่างไรก็ตาม ในปีนี้รัฐบาลได้จัดสรรงบให้ท้องถิ่นฉีดวัคซีนเองทำให้ปัญหาทุเลาลง ฝ่ายผู้ว่า สตง. แถลงว่าเป็นความเข้าใจคลาดเคลื่อน และเคยมีทำหนังสือด่วนที่สุดแจ้งไปทางทุกจังหวัดตั้งแต่กลางปี 2558 แล้ว
วันที่ 27 มีนาคม 2561 มีชายอายุ 39 ปีเสียชีวิตในจังหวัดพัทลุงจากโรคพิษสุนัขบ้า หลังถูกลูกสุนัขเลี้ยงข่วนเมื่อ 1 เดือนที่แล้ว วันที่ 20 เมษายน 2561 มีเด็กหญิงอายุ 15 ปีเสียชีวิตในจังหวัดหนองคายจากโรคพิษสุนัขบ้า โดยญาติเล่าว่าถูกลูกสุนัข 2 เดือนข่วนที่ลำคอเป็นรอยถลอกเล็ก ๆ เมื่อเดือนธันวาคม 2560 เป็นผู้เสียชีวิตรายที่ 8
วันที่ 24 เมษายน 2561 มีการชุมนุมเรียกร้องให้อธิบดีกรมปศุสัตว์และพวกลาออกจากตำแหน่งเนื่องจากการจัดซื้อวัคซีนป้องกันโรคพิษสุนัขบ้าไม่โปร่งใส ทำให้เกิดการเรียกคืนและขาดตลาด
ยีนเด่น (ละครซิตคอม)

| ยีนเด่น |
| --- | --- |

ประเภท: ซิตคอม
สร้างโดย: บริษัท ซีเนริโอ จำกัด
เขียนโดย: กิตติ เชี่ยววงศ์กุล ณัฐพันธุ์ ศิริธนากิจ ตวิษ แสนโกศิก ณัฐธชัย พุ่มฉัตร พลองพล รัตนวงศ์
กำกับโดย: กิตติ เชี่ยววงศ์กุล
แสดงนำ: จารุวัฒน์ เชี่ยวอร่าม หนึ่งธิดา โสภณ ชลวิทย์ มีทองคำ
ดนตรีแก่นเรื่องเปิด: "บนความต่าง"  ร้องโดย วง Sunny Parade
ดนตรีแก่นเรื่องปิด: "รักเธอแค่ไหน"  ร้องโดย จารุวัฒน์ เชี่ยวอร่าม/หนึ่งธิดา โสภณ
ประเทศแหล่งกำเนิด:  ไทย
ภาษาต้นฉบับ: ไทย
จำนวนตอน: 41 ตอน + 1 ตอนพิเศษ
การผลิต
ผู้อำนวยการสร้าง: บริษัท ซีเนริโอ จำกัด
ความยาวตอน: 45 นาที
ออกอากาศ
เครือข่าย: ช่องวัน
ออกอากาศ: 6 สิงหาคม พ.ศ. 2557 – 30 พฤษภาคม พ.ศ. 2558
ยีนเด่น เป็นละครโทรทัศน์แนวซิตคอมออกอากาศทางช่องวัน ผลิตโดยซีเนริโอ กำกับการแสดงโดย กิตติ เชี่ยววงศ์กุล เดิมมีความยาวตอนละ 30 นาที และออกอากาศทุกวันพุธ เวลา 19:00 น. – 19:30 น. ออกอากาศตอนแรกวันที่ 6 สิงหาคม พ.ศ. 2557  และวันเสาร์ เวลา 19.00 - 19.30 น. ตั้งแต่วันที่ 4 ตุลาคม พ.ศ. 2557 เนื่องจากกระแสตอบรับที่ดี จึงได้เพิ่มเวลาออกอากาศเป็น 45 นาที และย้ายมาออกอากาศทุกวันเสาร์ เวลา 18:30 - 19:15 น. ตั้งแต่วันที่ 17 มกราคม พ.ศ. 2558
ยีนเด่นหลุดจากผังของช่องวัน โดยออกอากาศตอนสุดท้ายในวันที่ 30 พฤษภาคม พ.ศ. 2558 ถึงแม้จะมีกระแสตอบรับและคำวิจารณ์ที่ดีในโลกออนไลน์ก็ตาม แต่เนื่องด้วยเหตุผลเรื่องเรตติ้งและต้นทุนการผลิต  ทำให้ยีนเด่นมีการออกอากาศรวมทั้งหมดเพียง 41 ตอน และมีตอนพิเศษ 1 ตอน คือ ยีนเด่น Holiday โดยทางช่องจะนำละครซิตคอมเรื่องมือปราบกุ๊กกุ๊กกู๋มาฉายแทน
ในเดือนตุลาคม พ.ศ. 2558 ซิตคอม ยีนเด่น จะออกอากาศอีกครั้ง(Rerun) ในทุกวันอาทิตย์ เวลา 12:30 น. - 13:00 น. เริ่มวันที่ 4 ตุลาคม พ.ศ. 2558 ต่อมาเลื่อนเวลาออกอากาศเป็น 11:00 น.-12:00 น. และเพิ่มการออกอากาศวันเสาร์ด้วย ก่อนจะย้ายมาออกอากาศวันจันทร์ - ศุกร์ เวลา 11:00 น. - 11:30 น. ตั้งแต่วันที่ 1 กุมภาพันธ์ พ.ศ. 2559
บุคคลผู้สร้าง

กิตติ เชี่ยววงศ์กุล, ณัฐพันธุ์ ศิริธนากิจ, ตวิษ แสนโกศิก, ณัฐธชัย พุ่มฉัตร, พลองพล รัตนวงศ์
ถกลเกียรติ วีรวรรณ, กิตติ เชี่ยววงศ์กุล, ณัฐพันธุ์ ศิริธนากิจ
กิตติ เชี่ยววงศ์กุล
เล่าเรื่องราวของครอบครัวหนึ่งในสามย่าน ครอบครัวปัญญาประเสริฐประกอบไปด้วยพ่อแม่และลูกชายฝาแฝด พ่อชื่อโค้ชหนึ่ง (อดีตนักบอลทีมชาติฉายาเพชรฆาตรหน้าหล่อ) แม่ชื่อแหวนอดีตนางงามมิตรภาพ ซึ่งทั้งคู่ได้ร่วมงานกันในสมัยหนุ่มสาวจนแม่แหวนท้อง ทำให้โค้ชหนึ่งต้องผันตัวจากการเป็นนักบอลมาเป็นโค้ชทีมลาดปลาเค้าFC ส่วนแม่แหวนมาเป็นแม่ค้าขายข้าวแกงที่สามย่าน ลูกชายฝาแฝดของบ้านชื่อตะวันกับตุ่น ตะวันกับตุ่นเป็นแฝดเทียม (แฝดที่เกิดจากไข่คนละใบทำให้มีหน้าตาไม่เหมือนกัน) โค้ชหนึ่งตั้งชื่อลูกชายทั้งสองตามความฝันที่มองเห็นพระอาทิตย์ส่องแสงและมีเจ้าตุ่นตัวน้อยผุดออกจาดินขึ้นมาเกาะไหล่ (ตุ่นน้อยใจพ่อเรื่องการตั้งชื่อ เพราะตุ่นจัดเป็นสัตว์ในตระกูลหนูผี)
ตะวันแฝดพี่หน้าตาหล่อเหลาตัวสูงเก่งกีฬาและมีพละกำลังเยอะ ต่างกับตุ่นที่อ้วนเตี้ยหน้าตาไม่ดีไม่เก่งกีฬาแต่เก่งเรื่องเรียน ตะวันทำงานเป็นนายแบบสมัครเล่นหวังเข้าวงการจริงจังเพื่อสานฝันต่อจากแม่แหวน ในขณะที่โค้ชหนึ่งเสียดายความสามารถของลูกชายออดอ้อนขอร้องแม่แหวนให้ลูกชายมาเตะบอลทีมตัวเองหลายต่อหลายครั้ง ส่วนตุ่นจบเกียรตินิยมอันดับ 1 สาขา computer science ทำงานอยู่ที่บริษัท IT แห่งหนึ่งที่มาทาบทามตุ่นก่อนเรียนจบให้ไปทำงานด้วย หน้าที่ของตุ่นคือพัฒนา App (App developer) ตะวันเป็นคนเข้าสังคมเก่งมีเพื่อนฝูงมากมายแต่ตุ่นมีเพื่อนแค่สองคนชื่อเบลและก๋อง
เบลเป็นเพื่อนสมัยเด็กที่อยู่บ้านใกล้กัน(คนละซอย)ในวัยเด็กเบลไม่ต่างจากเด็กแถวบ้านคนอื่นที่ต่างพากันกลัวตุ่น ทั้งเด็กและพ่อแม่เด็กแถวนั้นนินทาหาว่าร้ายตุ่นไม่ว่าจะหมอทำหล่นตอนคลอดเข้าตู้อบนานจนสมองละลายป่วยและอื่นๆ เบลกลายมาเป็นเพื่อนสนิทตุ่นหลังจากที่พ่อทิ้งเบลและแม่ไป ตุ่นคอยปลอบเบลจนเบลเห็นว่าตุ่นอาจจะแปลกกว่าคนอื่นแต่เป็นคนจิตใจดี ส่วนก๋องเป็นเพื่อนสมัยมหาลัยของตุ่นที่จบเกียรตินิยมอันดับ 1 และถูกทาบทามให้ไปทำงานที่บริษัทเดียวกัน ทั้งสองมีความชอบที่เหมือนกันแเช่นเกมการ์ตูนหนังและวิทยาศาสตร์ต่ตุ่นยังอยู่ในโลกแห่งความจริงมากกว่าเพราะครอบครัวอบอุ่นต่างจากก๋องที่พ่อแม่ทะเลาะกันและบังคับให้ก๋องทำแต่สิ่งที่ก๋องไม่อยากทำ ทั้งสองแต่งตัวเป็นมนุษย์ห้าสีไปงาน Freshy night ทำให้เพื่อนๆในคณะกลัวและไม่กล้าคบด้วยเลยคบกันอยู่สองคน
ตุ่นแอบชอบเบลเพราะเบลเป็นเพื่อนและผู้หญิงคนเดียวที่มองเห็นตัวตนของตุ่น เบลมีแฟนที่คบกันมานานชื่อพี่ปิ๊ก(ช่างภาพสุดหล่อจอมเจ้าชู้ควงสาวๆนางแบบไปเที่ยวเล่น) พี่ปิ๊กเริ่มเปลี่ยนไปไม่เหมือนสมัยคบกันใหม่ๆ มักมีข้ออ้างโง่ๆคอยหลอกเบลเสมอ เบลพยายามเชื่อใจแฟนแม้ว่าเหตุผลจะฟังดูไม่ขึ้นก็ตามจนตุ่นเรียกเบลว่าไอ้หน้างั่ง ตุ่นคอยยุยงให้เบลเลิกกับพี่ปิ๊กเมื่อมีโอกาสแต่โชคไม่เคยเข้าข้างตุ่นสักที เนื้อเรื่องโดยรวมของซิตคอมนี้เกี่ยวกับความสัมพันธ์ของคนในครอบครัวเพื่อนและคนรักโดยนำเสนอเนื้อหาที่ค่อนข้างเจาะกลุ่มตลาดอย่างแฟนหนัง star wars, harry potter, saving private ryan, etc. หรือจะเป็นเกมและการ์ตูนอื่นๆ ในเรื่องมักมีการสอดแทรกเนื้อหาวิทยาศาสตร์เข้าไปด้วย
ตัวละคร > ตัวละครรับเชิญ

จิราวัฒน์ วชิรศรัณย์ภัทร รับบท พี่กุ๊ก
อัครัฐ นิมิตรชัย รับบท ปิ๊ก
โจอี้ เชิญยิ้ม รับบท อาตูตู้
ในตอน หัวใจติดเบรก โค้ชหนึ่งชวนมาปาร์ตี้ที่บ้านตุ่น ทั้งบ้านเตรียมป้องกันตอนกินสุกี้ แต่ตุ่นขับรถเสยที ตนกระโดดหลบทน แต่ตนถุงอัณฑะฉีก(กระแทรกก๊อกดับเพลิง)
ในตอนอาตูตู้ ผู้ไม่แพ้ ทีมแพ้ตลอด โค้ชหนึ่งใกล้ตกงาน ตนกลุ้มใจ(ซุ่มซ่ามกับถูกกดดัน)จึงใส่ชุดป้องกันถูกพาตัวมานอนบ้านตุ่นถูกปลอบ แต่ตุ่นมาซ้ำเติม ทำให้ตนคิดลาออก พอตกดึก คุยกับตุ่นจนถูกคอทำให้มีกำลังใจอีกที จึงสนิทกัน กับไม่คิดลาออก ทั้งยังแข่งชนะขาดลอย แต่ว่าก็ดันสนิทเกินไป จนโค้ชหนึ่งกลัวว่าตนจะเพี้ยนตามตุ่นจึงคิดจะพามาแบบนานๆที
พอรู้ว่าโค้ชหนึ่งจะลาออกไปสังกัดทีมอื่น ตนมาขอร้องแต่ไม่มีใครยอม จึงมาป่วนบ้านตุ่น โค้ชหนึ่งจึงโกหกว่าไม่ลาออก พาตะวันไปเก็บของจากที่ทำงานจนเห็นความหลังเก่า แต่ตนซ่อนตัวในรถป่วนทำให้โค้ชหนึ่งเกือบขับรถชนเบล ตนจึงบอกสาเหตุ เพราะรักนับถือโค้ชหนึ่งเหมือนพ่อ โค้ชหนึ่งเข้าใจจึงไม่ลาออก วันต่อมาแข่งชนะมาฉลองบ้านตุ่นแต่ตนซุ่มซ่านเจ็บตัวอีกตามเคย
ในตอนจบ พอรู้ว่าตุ่นจะย้ายไปอเมริกา ก็คิดไปเยี่ยมหลังแข่งเสร็จ แต่เป้าแตกตั้งแต่นาทีแรก ทีมแพ้ 8-0 จึงฝากโค้ชหนึ่งไปบอกลาตุ่นแทน
อารดา อารยวุฒิ รับบท น้องพาย
ทัศน์วรรณ เสนีย์วงศ์ ณ อยุธยา รับบท คุณย่า
จารุวัฒน์ เชี่ยวอร่าม รับบท คุณปู่
คำไหล เมืองอุบล รับบท คนขับแท็กซี่
รายชื่อตอนประจำสัปดาห์ > รายชื่อตอน ปี พ.ศ. 2557

| ตอนที่ | วันออกอากาศ | ชื่อตอน | นักแสดงรับเชิญ |
| --- | --- | --- | --- |
| 1 | 6 สิงหาคม 2557 | โลกของตุ่น |  |
| 2 | 13 สิงหาคม 2557 | แฝดเทียม |  |
| 3 | 20 สิงหาคม 2557 | หัวใจติดเบรก |  |
| 4 | 27 สิงหาคม 2557 | ปู่จ๋า |  |
| 5 | 3 กันยายน 2557 | ตู้แห่งความลับ |  |
| 6 | 10 กันยายน 2557 | แอพ..แตก |  |
| 7 | 17 กันยายน 2557 | ใครสักคน |  |
| 8 | 24 กันยายน 2557 | ดาวสุข‬ | อัครัฐ นิมิตรชัย |
| 9 | 4 ตุลาคม 2557 | แจ๊บบ้า หมาพันธ์ตุ่น |  |
| 10 | 11 ตุลาคม 2557 | จดหมายที่หายไป |  |
| 11 | 18 ตุลาคม 2557 | ของจำเป็น |  |
| 12 | 25 ตุลาคม 2557 | ดีใคร..ดีมัน |  |
| 13 | 1 พฤศจิกายน 2557 | อาตูตู้ ผู้ไม่แพ้ | โจอี้ เชิญยิ้ม |
| 14 | 8 พฤศจิกายน 2557 | มหาสงคราม ศึกกระทงจักรกลล้างโลก | อัครัฐ นิมิตรชัย |
| 15 | 15 พฤศจิกายน 2557 | ไดอารี่ ที่รัก |  |
| 16 | 22 พฤศจิกายน 2557 | เนื้อคู่..อยู่กับใคร |  |
| 17 | 29 พฤศจิกายน 2557 | เพื่อนซี้...ซั้ว |  |
| 18 | 6 ธันวาคม 2557 | พ่อแท้ๆ |  |
| 19 | 13 ธันวาคม 2557 | กินหญ้า หน้างั่ง |  |
| 20 | 20 ธันวาคม 2557 | ปัญญาประเสริฐเปิดบ้าน |  |
| ตอนพิเศษ | 27 ธันวาคม 2557 | Special New Year |  |
รายชื่อตอนประจำสัปดาห์ > รายชื่อตอน ปี พ.ศ. 2558

| ตอนที่ | วันออกอากาศ | ชื่อตอน | นักแสดงรับเชิญ |
| --- | --- | --- | --- |
| 21 | 10 มกราคม 2558 | ตุ่นหวีดสยอง |  |
| 22 | 17 มกราคม 2558 | โฉมงามกับเจ้าชายอสูร | อัครัฐ นิมิตรชัย |
| 23 | 24 มกราคม 2558 | เก้าอี้กับผีปู่ |  |
| 24 | 31 มกราคม 2558 | ปาร์ตี้...บรึ๊ยยย!!! |  |
| 25 | 7 กุมภาพันธ์ 2558 | ข้าวกล่องวิเศษ |  |
| 26 | 14 กุมภาพันธ์ 2558 | Bon Appétit | อัครัฐ นิมิตรชัย |
| 27 | 21 กุมภาพันธ์ 2558 | ใจป่วย |  |
| 28 | 28 กุมภาพันธ์ 2558 | ญาติก๊อง ณ บึงกาฬ | อารดา อารยวุฒิ |
| 29 | 7  มีนาคม 2558 | ย่าจ๋า | ทัศน์วรรณ เสนีย์วงศ์ ณ อยุธยา |
| 30 | 14 มีนาคม 2558 | ฟิสิกส์ป่ะล่ะ? |  |
| 31 | 21 มีนาคม 2558 | อยู่ต่อเลยได้ไหม? |  |
| 32 | 28 มีนาคม 2558 | โค้ชอำลา..ซาโบ๊เห่ | โจอี้ เชิญยิ้ม |
| 33 | 4 เมษายน 2558 | รัก..จับ..พาย | อารดา อารยวุฒิ |
| 34 | 11 เมษายน 2558 | Saving Private กัญญารัตน์ |  |
| 35 | 18 เมษายน 2558 | B บวก |  |
| 36 | 25 เมษายน 2558 | เยบโป้...โชว์หวิว |  |
| 37 | 2 พฤษภาคม 2558 | เข้าทางเพื่อน | คริษฐา สังสะโอภาส (เพื่อนของเบล) |
| 38 | 9 พฤษภาคม 2558 | มะรุมมะตุ้มรุมรักเบล | นที งามแนวพรหม (เจ้านายของเบล) |
| 39 | 16 พฤษภาคม 2558 | วันสำคัญ |  |
| 40 | 23 พฤษภาคม 2558 | See You Again |  |
| 41 | 30 พฤษภาคม 2558 | Always Beside You |  |
วันที่ 3 มกราคม 2558 ละครซิตคอม ยีนเด่น งดออกอากาศเนื่องจากซิตคอม เพราะมีเธอ ออกอากาศตอนพิเศษ Special Party ตลอด 1 ชั่วโมงเต็มตั้งแต่เวลา 19.00 - 20.00 น.
เพลงประกอบซิตคอม > ไตเติลเริ่มเรื่อง

บนความต่าง โดย วง Sunny Parade  (ตอนที่: 1 - 41)
เพลงประกอบซิตคอม > ไตเติลจบเรื่อง

รักเธอแค่ไหน โดย จารุวัฒน์ เชี่ยวอร่าม (ตอนที่: 1 - 7 , 16 - 17 , 20 , 22 - 30)
รักเธอแค่ไหน โดย หนึ่งธิดา โสภณ (ตอนที่:8,15, 18 , 21 , 31 - 41)
เพลงประกอบซิตคอม > เพลงในละคร

ปราสาททราย โดย สุรสีห์ อิทธิกุล
แหล่งข้อมูลอื่น

เรื่องย่อละครซิตคอม ยีนเด่น : จากเว็บ นิวส์วิต เก็บถาวร 2015-04-21 ที่ เวย์แบ็กแมชชีน
เรื่องย่อละครซิตคอม ยีนเด่น : จากเว็บ PRSociety
ซิตคอม ยีนเด่น ที่สยามโซน
Escherichia coli

| Escherichia coli |
| --- | --- |


การจำแนกชั้นทางวิทยาศาสตร์
Superdomain:: Phylogenetica
โดเมน:: Bacteria
อาณาจักร:: Eubacteria
ไฟลัม:: Proteobacteria
ชั้น:: Gamma Proteobacteria
อันดับ:: Enterobacteriales
วงศ์:: Enterobacteriaceae
สกุล:: Escherichia
สปีชีส์:: Escherichia coli
ชื่อทวินาม
Escherichia coli (Migula 1895) Castellani และ Chalmers 1919

ชื่อพ้อง
 Bacillus coli communis Escherich 1885
ภาพกล้องจุลทรรศน์อิเล็กตรอนของ E. coli กำลังขยาย 10,000 เท่า
Escherichia coli  ("เอสเชอริเชีย โคไล" หรือ /ˌɛʃəˈrɪkiə ˈkoʊlaɪ/) หรือเรียกโดยย่อว่า E. coli  (อี. โคไล) ถูกค้นพบโดยกุมารแพทย์ชาวเยอรมัน-ออสเตรีย ทีโอดอร์ เอสเชอริช (Theodor Escherich) เป็นแบคทีเรีย กลุ่มโคลิฟอร์ม รูปแท่ง แบบแกรมลบ ที่สามารถเจริญได้ทั้งในสภาวะที่มีออกซิเจน และไม่มีออกซิเจน (facultative anaerobic) ในสกุล Escherichia ซึ่งมักพบในลำไส้ส่วนล่างของสิ่งมีชีวิตเลือดอุ่น (endotherms) เชื้ออีโคไลส่วนใหญ่ไม่เป็นอันตราย แต่ซีโรไทป์บางชนิด (EPEC, ETEC และอื่น ๆ ) อาจทำให้อาหารเป็นพิษร้ายแรงในโฮสต์ และในบางครั้งอาจเป็นเหตุของการปนเปื้อนในอาหารที่ทำให้ต้องเรียกคืนผลิตภัณฑ์ สายพันธุ์ที่ไม่เป็นอันตรายเป็นส่วนหนึ่งของจุลินทรีย์ปกติของลำไส้ และสามารถให้ประโยชน์แก่โฮสต์โดยการผลิตวิตามิน K2 (ซึ่งช่วยให้เลือดจับตัวเป็นก้อน) และป้องกันการขยายจำนวนของแบคทีเรียที่ทำให้เกิดโรคในลำไส้ โดยใช้การอยู่ร่วมกันแบบอิงอาศัย เชื้ออีโคไลถูกขับออกสู่สิ่งแวดล้อมภายในอุจจาระ แบคทีเรียเติบโตอย่างหนาแน่นในอุจจาระสดภายใต้สภาวะที่มีออกซิเจนเป็นเวลา 3 วัน หลังจากนั้นจำนวนจะลดลงอย่างช้า ๆ
เชื้ออีโคไลและ facultative anaerobes ชนิดอื่น ๆ มีจำนวนประมาณ 0.1% ของจุลชีพที่อาศัยในลำไส้ การแพร่เชื้อผ่านทางปากเป็นเส้นทางหลักในการก่อโรคของแบคทีเรียสายพันธุ์ที่ทำให้เกิดโรค แบคทีเรียชนิดนี้ทำให้เกิดอาการท้องเสียบ่อยที่สุด ทั้งในเด็กและผู้ใหญ่ ทำให้ถ่ายอุจจาระเหลว หรือเป็นน้ำ แต่อาการมักไม่รุนแรง เพราะทั้งเด็ก และผู้ใหญ่มักมีภูมิต้านทานอยู่บ้างแล้ว เนื่องจาก ได้รับเชื้อนี้เข้าไปทีละน้อยอยู่เรื่อย ๆ เชื้อนี้มักปนเปื้อนมากับอาหาร น้ำ หรือ มือของผู้ประกอบอาหาร
เซลล์สามารถอยู่รอดนอกร่างกายได้ในระยะเวลาจำกัด ซึ่งทำให้เชื้ออีโคไลเป็นสิ่งบ่งชี้ที่มีศักยภาพ ในการทดสอบตัวอย่างสิ่งแวดล้อมสำหรับการปนเปื้อนอุจจาระ แม้ว่างานวิจัยที่กำลังดำเนินการ ได้ตรวจสอบพบเชื้ออีโคไลที่สามารถอยู่รอดได้หลายวันในสิ่งแวดล้อมและเติบโตนอกร่างกายโฮสต์
แบคทีเรียสามารถเติบโตและเพาะเลี้ยงได้ง่าย และราคาไม่แพงสำหรับการเตรียมในห้องปฏิบัติการ และถูกวิเคราะห์อย่างมากมากว่า 60 ปี  อีโคไลเป็นแบคทีเรียพวกที่เจริญได้ดีในสภาพขาดแสงสว่างและได้พลังงานจากปฏิกิริยาเคมี (chemoheterotroph) ซึ่งสารเคมีที่เป็นตัวกลางจะต้องมีแหล่งคาร์บอนและพลังงาน อีโคไลถูกใช้เป็นสิ่งมีชีวิตตัวแบบชนิดโปรคาริโอต ที่ได้รับการศึกษาอย่างกว้างขวางที่สุด และเป็นสิ่งมีชีวิตที่สำคัญในสาขาเทคโนโลยีชีวภาพและจุลชีววิทยา ซึ่งทำหน้าที่เป็นสิ่งมีชีวิตที่เป็นโฮสต์สำหรับงานส่วนใหญ่ของกระบวนการ recombinant DNA อีโคไลใช้เวลาเพียง 20 นาทีในการถอดแบบภายใต้สภาวะที่เอื้ออำนวย
บทบาทในการเกิดโรค > การติดเชื้อในทางเดินอาหาร > คุณสมบัติที่ทำให้เกิดโรค

E. coli ในทางเดินอาหารอาจแบ่งออกเป็นชนิดต่าง ๆ ตามคุณสมบัติทางวิทยาภูมิคุ้มกันและคุณสมบัติในการทำให้เกิดโรค การแบ่งชนิดตามคุณสมบัติที่ทำให้เกิดโรคอาจแบ่งได้ดังนี้
Enterotoxigenic E. coli (ETEC) ที่สร้างสารซึ่งเป็นพิษต่อระบบทางเดินอาหาร ทำให้ท้องเสีย
Enteropathogenic E. coli (EPEC)
Enteroinvasive E. coli (EIEC) ซึ่งรุกรานเซลล์เยื่อบุลำไส้ คล้ายโรคบิดจากเชื้อชิเกลลา ทำให้มีไข้สูง ท้องเสียรุนแรง
Enterohemorrhagic E. coli (EHEC) ทำให้มีถ่ายเป็นเลือด เชือในกลุ่มนี้ที่เป็นที่รู้จักมากที่สุดคือเชื้อชนิด O157:H7 นอกจากนี้ยังสามารถทำให้เกิด Hemolytic-uremic syndrome และไตวายเฉียบพลันได้
Enteroaggregative E. coli (EAEC)
Diffuse-adherent E.coli (DAEC)
แหล่งข้อมูลอื่น

Coli Genetic Stock Center สายพันธุ์และข้อมูลพันธุกรรมของ E. coli K-12
PortEco (formerly EcoliHub) – ทรัพยากรข้อมูลของ E. coli K-12 ที่ครอบคลุมทั้ง แบคเทอริโอเฟจ, พลาสมิด และส่วนพันธุกรรมที่สามารถเคลื่อนที่ได้  ซึ่งได้รับการสนับสนุนจากสถาบันสุขภาพแห่งชาติ
E. coli ที่ Protein Data Bank
| --- | --- |
การแยกแยะหน่วยอนุกรมวิธาน:  Wikidata: Q25419  Wikispecies: Escherichia coli  BacDive: 4907  EoL: 972688  EPPO: ESCHCO  GBIF: 6110934  iNaturalist: 450837  IRMNG: 10032107  ITIS: 285  LPSN: escherichia-coli  NCBI: 562  NZOR: 49a48ad0-ff55-43ba-a3c1-e28c387daa73  WoRMS: 422817 
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST 
ประจำชาติ:  สเปน  ฝรั่งเศส  BnF data  เยอรมนี  อิสราเอล  สหรัฐ  ญี่ปุ่น  เช็กเกีย 
อื่น ๆ:  IdRef 2
การขนส่งทางสายท่อ

สายท่อในพื้นที่เหมืองในประเทศออสเตรเลีย
การขนส่งทางสายท่อ เป็นการขนส่งของเหลวหรือแก๊สทางไกลผ่านระบบท่อหลายท่อ หรือสายท่อ (pipeline) ซึ่งมักสู่ไปยังพื้นที่ตลาดเพื่อการบริโภค ข้อมูลล่าสุดในปี 2014 พบว่ามีสายท่อรวมกันระยะทางเกือบ 3,500,000 กิโลเมตรใน 120 ประเทศในโลก ในจำนวนนี้ สหรัฐมี 65%
สายท่อมีอยู่เพื่อขนส่งปิโตรเลียมดิบและกลั่นแล้ว เชื้อเพลิง เช่น น้ำมัน แก๊สธรรมชาติ และเชื้อเพลิงชีวภาพ และของเหลวอื่นอย่างน้ำเสีย น้ำ เบียร์ น้ำร้อนและไอน้ำเป็นระยะทางสั้น ๆ สายท่อยังมีประโยชน์สำหรับขนส่งน้ำสำหรับบริโภคหรือการชลประทานทางไกลเมื่อต้องเคลื่อนย้ายผ่านเขา หรือเมื่อขนส่งผ่านคลองหรือช่องแคบไม่ได้ด้วยเหตุต่าง ๆ
สายท่อน้ำมันสร้างขึ้นจากท่อเหล็กกล้าหรือพลาสติกซึ่งมักฝังอยู่ใต้ดิน น้ำมันเคลื่อนที่ผ่านสายท่อโดยสถานีสูบตามสายท่อ แก๊สธรรมชาติ (และเชื้อเพลิงแก๊สที่คล้ายกัน) จะถูกบีบอัดเป็นของเหลว เรียก ของเหลวแก๊สธรรมชาติ (NGL) สายท่อแก๊สธรรมชาติสร้างจากเหล็กกล้าคาร์บอน การขนส่งทางสายท่อเป็นการขนส่งที่ปลอดภัยเมื่อเทียบกับทางถนนหรือทางราง และในสงครามมักเป็นเป้าหมายของการโจมตีทางทหาร
การฝากขาย

ระวังสับสนกับ การขายฝาก
การฝากขาย หมายถึง การที่บุคคลผู้เป็นเจ้าของสินค้า เรียกว่า ผู้ฝากขาย ได้ส่งสินค้าของตนไปให้บุคคลอีกฝ่ายหนึ่งเรียกว่า ผู้รับฝากขาย ซึ่งทำหน้าที่เป็นผู้ขายหรือตัวแทนขายสินค้า ผู้รับฝากขายจะได้รับประโยชน์ตอบแทนเป็นค่านายหน้า
ไทยแลนด์ เซมิโปรลีก ฤดูกาล 2567 – โซนภาคเหนือ

| --- | --- |
ฤดูกาล: 2567
วันที่: 25 กุมภาพันธ์ – 20 เมษายน 2567
ทีมชนะเลิศ: ชาติตระการ ซิตี้
เลื่อนชั้น: ชาติตระการ ซิตี้
รอบระดับประเทศ: ชาติตระการ ซิตี้
จำนวนนัด: 21
จำนวนประตู: 47 (2.24 ประตูต่อนัด)
ผู้ทำประตูสูงสุด: นววิช ศรีวิชัย (5 ประตู)
ทีมเหย้า ชนะสูงสุด: 4 ประตู พิจิตร ยูไนเต็ด 2021 4–0 น่าน (20 เมษายน 2567)
ทีมเยือน ชนะสูงสุด: 5 ประตู โรงเรียนกีฬาจังหวัดลำปาง 0–5 ชาติตระการ ซิตี้ (20 เมษายน 2567)
จำนวนประตูสูงสุด: 5 ประตู ชาติตระการ ซิตี้ 4–1 ม.การกีฬาแห่งชาติ วิทยาเขตเชียงใหม่ (10 มีนาคม 2567) เชียงราย ทีเอสซี 4–1 นครสวรรค์ (7 เมษายน 2567) โรงเรียนกีฬาจังหวัดลำปาง 0–5 ชาติตระการ ซิตี้ (20 เมษายน 2567)
ชนะติดต่อกัน มากที่สุด: 4 นัด เชียงราย ทีเอสซี
ไม่แพ้ติดต่อกัน มากที่สุด: 6 นัด ชาติตระการ ซิตี้
ไม่ชนะติดต่อกัน มากที่สุด: 6 นัด นครสวรรค์
แพ้ติดต่อกัน มากที่สุด: 2 นัด นครสวรรค์ น่าน
จำนวนผู้ชมสูงสุด: 2,500 คน พิจิตร ยูไนเต็ด 2021 2–0 นครสวรรค์ (9 มีนาคม 2567)
จำนวนผู้ชมต่ำสุด: 0 คน
จำนวนผู้ชมรวม: 8,258 คน
จำนวนผู้ชมเฉลี่ย: 551 คน
← 2566 2568 →  สถิติทั้งหมดปรับปรุงล่าสุดในวันที่ 20 เมษายน 2567
ไทยแลนด์ เซมิโปรลีก ฤดูกาล 2567 โซนภาคเหนือ เป็นส่วนหนึ่งของการแข่งขันไทยแลนด์ เซมิโปรลีก ฤดูกาล 2567 ซึ่งเป็นการแข่งขันในระดับที่ 4 ในระบบลีกฟุตบอลไทย และเป็นการแข่งขันฤดูกาลที่ 2 ของไทยแลนด์ เซมิโปรลีก
สโมสร

ที่ตั้งของสโมสรในการแข่งขันไทยแลนด์ เซมิโปรลีก ฤดูกาล 2567 – โซนภาคเหนือ
สโมสรที่เข้าแข่งขันในฤดูกาล 2567 โซนภาคเหนือ มีจำนวน 7 สโมสร
สโมสร > สนามเหย้า ที่ตั้ง และผลงานฤดูกาลที่แล้ว

| สโมสร | ที่ตั้ง | สนามเหย้า | ความจุ | อันดับฤดูกาล 2566 |
| --- | --- | --- | --- | --- |
| ชาติตระการ ซิตี้ | พิษณุโลก | สนามกีฬามหาวิทยาลัยราชภัฏพิบูลสงคราม |  | 1 (ทีเอ) |
| เชียงราย ทีเอสซี | เชียงราย | สนามกีฬามหาวิทยาลัยราชภัฏเชียงราย | 1,000 | 4 |
| นครสวรรค์ | นครสวรรค์ | สนามกีฬากลางจังหวัดนครสวรรค์ | 2,000 | 3 |
| น่าน | น่าน | สนามกีฬาองค์การบริหารส่วนจังหวัดน่าน | 2,000 | 5 (ที3) |
| พิจิตร ยูไนเต็ด 2021 | พิจิตร | พิจิตรสเตเดียม | 15,000 | 2 |
| ม.การกีฬาแห่งชาติ วิทยาเขตเชียงใหม่ | แม่ฮ่องสอน | สนามกีฬากลางจังหวัดแม่ฮ่องสอน |  | – |
| โรงเรียนกีฬาจังหวัดลำปาง | ลำปาง | สนามกีฬาองค์การบริหารส่วนจังหวัดลำปาง |  | 2 (ทีเอ) |
สโมสร > ข้อมูลสโมสร

| สโมสร | หัวหน้าผู้ฝึกสอน | กัปตันทีม | ผู้ผลิตชุด |
| --- | --- | --- | --- |
| ชาติตระการ ซิตี้ |  กิจพนธ์ แสนแทน |  คมกฤช สันต๊ะวงค์ | นัมเบอร์เท็นสปอร์ตแวร์ |
| เชียงราย ทีเอสซี |  นิรุตน์ ศรีทอง |  นววิช ศรีวิชัย | เซตา |
| นครสวรรค์ |  ปิยะพงษ์ ภูฆัง |  กฤษดา หาทรัพย์ | เอ็มทีสปอร์ต |
| น่าน |  มาโนช ทรงกระจ่าง |  สยาม มูลคำ | ปัวสปอร์ต |
| พิจิตร ยูไนเต็ด 2021 |  ชลทิศ กรุดเที่ยง |  สุทน กุลมัย | เจริญสปอร์ตดีไซน์ |
| ม.การกีฬาแห่งชาติ วิทยาเขตเชียงใหม่ |  อมเรศ อมรเลิศศักดิ์ |  อภิวัฒน์ นันนวล | ฮาร์ทสปอร์ต |
| โรงเรียนกีฬาจังหวัดลำปาง |  สุรัตติวิชญ์ จันทร์นาค |  ณัฐพัชร์ ตุงใย | จิรชัยสปอร์ต |
ตารางคะแนน > อันดับ

| อันดับ | ทีมด ค ก | เล่น | ชนะ | เสมอ | แพ้ | ได้ | เสีย | ต่าง | คะแนน | การผ่านเข้ารอบหรือการตกชั้น |
| --- | --- | --- | --- | --- | --- | --- | --- | --- | --- | --- |
| 1 | ชาติตระการ ซิตี้ (C, P, Q) | 6 | 4 | 2 | 0 | 14 | 3 | +11 | 14 | เลื่อนชั้นสู่ไทยลีก 3 ฤดูกาล 2567–68 – โซนภาคเหนือ และเข้าแข่งขันในรอบระดับประเทศ |
| 2 | เชียงราย ทีเอสซี | 6 | 4 | 1 | 1 | 10 | 4 | +6 | 13 |  |
| 3 | พิจิตร ยูไนเต็ด 2021 | 6 | 3 | 1 | 2 | 10 | 3 | +7 | 10 |  |
| 4 | โรงเรียนกีฬาจังหวัดลำปาง | 6 | 2 | 1 | 3 | 5 | 10 | −5 | 7 |  |
| 5 | ม.การกีฬาแห่งชาติ วิทยาเขตเชียงใหม่ | 6 | 1 | 3 | 2 | 4 | 10 | −6 | 6 |  |
| 6 | น่าน | 6 | 1 | 1 | 4 | 2 | 9 | −7 | 4 |  |
| 7 | นครสวรรค์ | 6 | 0 | 3 | 3 | 2 | 8 | −6 | 3 |  |
แหล่งที่มา: ไทยลีก
กฎการจัดอันดับ:  1. คะแนนรวม 2. ผลต่างประตูได้-เสีย 3. ประตูที่ทำได้ 4. จำนวนนัดที่ชนะ
 1. คะแนนรวม 2. ผลเฮด-ทู-เฮด/มินิลีก 3. ผลต่างประตูได้-เสีย 4. ประตูที่ทำได้ 5. ผลต่างประตูได้-เสีย 6. ประตูได้ 7. คะแนนใบเหลือง-ใบแดง 8. จับสลาก
 ชนะเลิศ;  เลื่อนชั้น;  ผ่านเข้าสู่รอบที่ระบุ.
ตารางคะแนน > อันดับตามสัปดาห์

ตารางด้านล่างนี้จะแสดงอันดับบนตารางคะแนนในแต่ละสัปดาห์ เพื่อที่จะแสดงถึงพัฒนาการของแต่ละสโมสร การแข่งขันที่ถูกเลื่อนออกไปจะไม่แสดงในตาราง แต่จะถูกนับรวมกับการแข่งขันอีกนัดเมื่อได้มีการแข่งขันนั้นเกิดขึ้นใหม่ เช่น การแข่งขันนัดที่ 13 ถูกเลื่อนไประหว่างนัดที่ 16 และ 17 ผลตารางคะแนนจะถูกปรับปรุงในนัดที่ 16
| ทีม / สัปดาห์ | 1>  | 2>  | 3>  | 4>  | 5>  | 6>  | 7>  |
| --- | --- | --- | --- | --- | --- | --- | --- |
| ชาติตระการ ซิตี้ | 2 | 1 | 1 | 1 | 2 | 2 | 1 |
| เชียงราย ทีเอสซี | 3 | 7 | 3 | 2 | 1 | 1 | 2 |
| นครสวรรค์ | 4 | 6 | 7 | 7 | 7 | 7 | 7 |
| น่าน | 7 | 3 | 4 | 6 | 5 | 6 | 6 |
| พิจิตร ยูไนเต็ด 2021 | 6 | 2 | 2 | 3 | 3 | 3 | 3 |
| ม.การกีฬาแห่งชาติ วิทยาเขตเชียงใหม่ | 5 | 5 | 6 | 4 | 4 | 5 | 5 |
| โรงเรียนกีฬาจังหวัดลำปาง | 1 | 4 | 5 | 5 | 6 | 4 | 4 |
| --- | --- |
: เลื่อนชั้นสู่ไทยลีก 3 ฤดูกาล 2567–68 – โซนภาคเหนือ และเข้าแข่งขันในรอบระดับประเทศ
อ้างอิง: ไทยลีก
ตารางคะแนน > ผลการแข่งขันที่ลงเล่น

| ทีม / สัปดาห์ | 1>  | 2>  | 3>  | 4>  | 5>  | 6>  | 7>  |
| --- | --- | --- | --- | --- | --- | --- | --- |
| ชาติตระการ ซิตี้ | D | W | W | N | D | W | W |
| เชียงราย ทีเอสซี | D | L | W | W | W | W | N |
| นครสวรรค์ | D | L | L | D | N | L | D |
| น่าน | L | W | L | L | D | N | L |
| พิจิตร ยูไนเต็ด 2021 | N | W | W | L | D | L | W |
| ม.การกีฬาแห่งชาติ วิทยาเขตเชียงใหม่ | D | N | L | W | D | L | D |
| โรงเรียนกีฬาจังหวัดลำปาง | W | L | N | D | L | W | L |
ผลการแข่งขัน

| เหย้า / เยือน | CTC | TSC | NSN | NAN | PCU | TNS | LSS |
| --- | --- | --- | --- | --- | --- | --- | --- |
| ชาติตระการ ซิตี้ | — | — | 1–1 | — | 1–0 | 4–1 | — |
| เชียงราย ทีเอสซี | 0–2 | — | 4–1 | — | 1–0 | — | — |
| นครสวรรค์ | — | — | — | 0–1 | — | 0–0 | 0–0 |
| น่าน | 1–1 | 0–2 | — | — | — | — | 0–1 |
| พิจิตร ยูไนเต็ด 2021 | — | — | 2–0 | 4–0 | — | 1–1 | — |
| ม.การกีฬาแห่งชาติ วิทยาเขตเชียงใหม่ | — | 1–1 | — | 1–0 | — | — | 0–4 |
| โรงเรียนกีฬาจังหวัดลำปาง | 0–5 | 0–2 | — | — | 0–3 | — | — |
ที่มา: ไทยลีก
สีฟ้าหมายถึงทีมเหย้าชนะ สีเหลืองหมายถึงเสมอกัน และสีแดงหมายถึงทีมเยือนชนะ
สถิติ > ผู้ทำประตูสูงสุด

| อันดับที่ | ผู้เล่น | สโมสร | ประตู |
| --- | --- | --- | --- |
| 1 |  นววิช ศรีวิชัย | เชียงราย ทีเอสซี | 5 |
| 2 |  ธนวัฒน์ เหล็กทอง | ชาติตระการ ซิตี้ | 3 |
| 2 |  พรรษา หนูน้ำคำ | ชาติตระการ ซิตี้ | 3 |
| 4 |  ชินดนัย วงษ์ประเสริฐ | ชาติตระการ ซิตี้ | 2 |
| 4 |  จริยะ บมตะคุ | ชาติตระการ ซิตี้ | 2 |
| 4 |  ณกุณฑ์ ปิ่นทอง | ชาติตระการ ซิตี้ | 2 |
| 4 |  ธีรพงศ์ เสรี | เชียงราย ทีเอสซี | 2 |
| 4 |  พิทยา เลิศอินทร์ | พิจิตร ยูไนเต็ด 2021 | 2 |
| 4 |  ยอดยิ่ง ศิลป์มิตรภาพ | ม.การกีฬาแห่งชาติ วิทยาเขตเชียงใหม่ | 2 |
| 10 |  ชนานันท์ ชีหมื่อ | ชาติตระการ ซิตี้ | 1 |
| 10 |  อิทธิพล จันแปงเงิน | ชาติตระการ ซิตี้ | 1 |
| 10 |  ณัฐวุฒิ เตจ๊ะคำแก่น | เชียงราย ทีเอสซี | 1 |
| 10 |  ธีรธาดา ตาคำ | เชียงราย ทีเอสซี | 1 |
| 10 |  ธนวิชญ์ คำจ้อย | เชียงราย ทีเอสซี | 1 |
| 10 |  พิพัฒน์ เสือพิน | นครสวรรค์ | 1 |
| 10 |  ณัฐกิตติ์ สอนสกุล | นครสวรรค์ | 1 |
| 10 |  พงศ์ศิริ คำวงค์ | น่าน | 1 |
| 10 |  ศุภเชษฐ์ พรมต๊ะ | น่าน | 1 |
| 10 |  อับดุลกอดีรี ฮามีต | พิจิตร ยูไนเต็ด 2021 | 1 |
| 10 |  กรีฑา นันทกิจ | พิจิตร ยูไนเต็ด 2021 | 1 |
| 10 |  กิตติกร แสนกิ่ง | พิจิตร ยูไนเต็ด 2021 | 1 |
| 10 |  ภาณุวิชญ์ ศรีวิชัย | พิจิตร ยูไนเต็ด 2021 | 1 |
| 10 |  เอกภูมิ โพธารุ่งโรจน์ | พิจิตร ยูไนเต็ด 2021 | 1 |
| 10 |  ขจรศักดิ์ ชูจิตร | พิจิตร ยูไนเต็ด 2021 | 1 |
| 10 |  สุทน กุลมัย | พิจิตร ยูไนเต็ด 2021 | 1 |
| 10 |  ธนกฤต คลังเพชร | พิจิตร ยูไนเต็ด 2021 | 1 |
| 10 |  เอกรัตน์ ปัญญาเรือง | ม.การกีฬาแห่งชาติ วิทยาเขตเชียงใหม่ | 1 |
| 10 |  รชต วงศ์กิติ | ม.การกีฬาแห่งชาติ วิทยาเขตเชียงใหม่ | 1 |
| 10 |  วิทวัส มิ่งเชื้อ | โรงเรียนกีฬาจังหวัดลำปาง | 1 |
| 10 |  พุฒิพงศ์ ทองจี๋ | โรงเรียนกีฬาจังหวัดลำปาง | 1 |
| 10 |  ประสิทธิ์ แซ่ลิ้ว | โรงเรียนกีฬาจังหวัดลำปาง | 1 |
| 10 |  โคมแก้ว ไพนพนาเวศ | โรงเรียนกีฬาจังหวัดลำปาง | 1 |
| 10 |  ณัฐวัตร ตาพงค์ | โรงเรียนกีฬาจังหวัดลำปาง | 1 |
สถิติ > แฮตทริก

| ผู้เล่น | สโมสร | พบกับ | ผลการแข่งขัน | วันที่ |
| --- | --- | --- | --- | --- |
|  นววิช ศรีวิชัย | เชียงราย ทีเอสซี | นครสวรรค์ | 4–1 (H) | 7 เมษายน 2567 |